Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 12/12/8811	Trebišov, 24.5.2013
EEČ : 2-69-269-2013

U Z N E S E N I E

Trestná vec:	obvinená XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako splnomocnený advokátsky koncipient advokátskej kancelárie XXXXX a partneri s.r.o., so sídlom XXXXX Bratislava na základe udelenej plnej moci zo dňa 25.02.2011 XXXXX v rozsahu plnomocenstva udeleného XXXXX dňa 26.01.2011 na zastupovanie vo všetkých právnych veciach v mesiaci máj r. 2011 odpredala uhlovú pílu - UPP-100-6, výrobného čísla 14/95, ktorá bola majetkom spoločnosti Drevo SK, s.r.o.. so sídlom Veľká XXXXX Gazdíkovej za sumu 5.000,- € aj napriek tomu, že nemala súhlas konateľa spoločnosti Drevo SK s.r.o., XXXXX na odpredaj hnuteľného majetku, odpredaj uhlovej píly nezdokladovala, finančné prostriedky vo výške 5.000,- € spoločnosti neodovzdala, čím získala pre seba neoprávnený prospech a spoločnosti Drevo SK s.r.o., so sídlom XXXXX č. 5 spôsobila škodu vo výške 5.000,- €,  

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ Okresného riaditeľstva PZ, Odboru kriminálnej polície, Oddelenie ekonomickej kriminality Trebišov, sp.zn. XXXXX zo dňa 19.07.2012 bolo začaté trestné stíhanie a vznesené obvinenie XXXXX za trestný čin podvodu podľa 221 ods. 1, ods. 2 Tr. zák., ktorý mala spáchať tak, ako je to uvedené vo výrokovej časti tohto uznesenia.

Vyšetrovateľ po ukončení prípravného konania predložil prokurátorovi zhromaždený spisový materiál s návrhom na postup podľa § 215 ods.1 písm. d Tr. por. s poukazom na ust. § 9 ods. 1 písm. d Tr. por.  lebo obvinená XXXXX dňa  15.04.2013 zomrela v XXXXX 

Preskúmaním predloženého spisu som zistil, že návrh vyšetrovateľa  je dôvodný lebo výsledky prípravného konania ukazujú, že skutočne obvinená XXXXX dňa 15.04.2013 zomrela v XXXXX O jej úmrtí svedčí vydaný úmrtný list zo dňa 02.05.2013 matričným úradom XXXXX zväzok 58, ročník 2013, strana 228, por. číslo 456.

Podľa § 215 ods. 1 písm. d Tr. por. prokurátor zastaví trestné stíhanie ak je trestné stíhanie neprípustné podľa § 9 Tr. zák. 
Podľa § 9 ods. 1 písm. d Tr. por. trestné   stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho. 

Vzhľadom na vyššie uvedené je zrejmé, že obv. XXXXX zomrela a preto som rozhodol tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor